Държавен вестник, бр. 16, 2018 г., стр. 49

БРОЙ  16	
Д Ъ Р Ж А В Е Н  В Е С Т Н И К 	
СТР.  49  
(2) При аварийна ситуация с безстопанствен 
източник се създава авариен екип със запо-
вед на главния секретар на Министерството 
на вътрешните работи, в чийто състав се 
включват според случая служители на специ-
ализираните контролни органи по чл. 13 от 
Закона за безопасно използване на ядрената 
енергия, на Агенцията за ядрено регулиране, 
на Института за ядрени изследвания и ядре-
на енергетика към Българската академия на 
науките и на Държавно предприятие „Радио­
активни отпадъци“.
Чл. 134. (1) Държавно предприятие „Радио­
активни отпадъци“ приема, транспортира, 
съхранява и погребва безстопанствени източ-
ници, изостанали от дейности с радиоактивни 
източници и материали в миналото.
(2) Държавно предприятие „Радиоактивни 
отпадъци“ планира ежегодно в рамките на 
бюджета финансови средства за изпълнение 
на задълженията по ал. 1.
Г л а в а  е д и н а д е с е т а
ИЗИСКВАНИЯ ПРИ ПРОЕКТИРАНЕ И 
ЕКСПЛОАТАЦИЯ НА ЯДРЕНИ СЪОРЪ-
ЖЕНИЯ И ОБЕКТИ С ИЗТОЧНИЦИ НА 
ЙОНИЗИРАЩИ ЛЪЧЕНИЯ
Чл. 135. (1) За целите на радиационната 
защита при проектирането на ядрени съоръ-
жения и обекти с източници на йонизиращи 
лъчения, както и при избора на технологии, 
конструкции, системи и компоненти трябва 
да се осигури следното:
1. спазване на границите на дозите и дозо-
вите ограничения за професионално облъчвани 
лица и лица от населението;
2. дозите от облъчване, броят на облъч-
ваните лица и вероятността за облъчване да 
бъдат на възможно най-ниски достижими нива;
3. минимално количество на генерирани-
те радиоактивни отпадъци и използване на 
подходящи методи и технически средства за 
тяхното безопасно управление;
4. минимални изхвърляния на радиоактив-
ни вещества в околната среда (ако се очакват 
такива);
5. автоматизиране и механизиране на тех-
нологични операции при дейности с повишен 
радиационен риск;
6. звукови и светлинни сигнализации при 
нарушаване на нормалните технологични 
процеси и за предупреждение при възниква-
не на радиационна опасност, блокировки и 
защити за предотвратяване на радиационни 
инциденти и аварии;
7. автоматизиран и визуален контрол на 
технологичните процеси и манипулации с 
повишен радиационен риск, съобразено с 
естеството на извършваните дейности;
8. условия за пожарогасителна и аварийно-
спасителна дейност съгласно нормативните 
изисквания за пожарна и аварийна безопасност.
(2) Специфичните изисквания за радиаци-
онна защита при избор на площадка, проек-
тиране и строителство на ядрени съоръжения 
и обекти с източници на йонизиращи лъчения 
са посочени в приложение № 10.
Чл. 136. (1) Предприятията осъществяват 
систематичен контрол и отчет на съхраня-
ваните от тях радиоактивни източници и 
материали в хранилища.
(2) Специфичните изискванията за без­
опасно съхраняване в хранилищата по ал. 1 
са посочени в приложение № 11.
Чл. 137. Предприятията могат да използват 
апарати и уредби с монтирани в тях закрити 
източници, както и генератори на йонизиращи 
лъчения в общи производствени помещения 
на съответните обекти или извън помещения 
в полеви условия, като спазват изискванията, 
посочени в приложение № 12.
Чл. 138. (1) Като потенциални източници 
на вътрешно облъчване радионуклидите се 
разделят на групи според степента на ради-
ационна опасност (радиотоксичността) за 
професионално облъчвани лица и лица от 
населението:
1. радионуклиди с много висока радиоток­
сичност (1-ва група);
2. радионуклиди с висока радиотоксичност 
(2-ра група);
3. радионуклиди със средна радиотоксич-
ност (3-та група);
4. радионуклиди с ниска радиотоксичност 
(4-та група).
(2) Разпределението на радионуклидите по 
групи според тяхната радиотоксичност е посо-
чено в приложение № 13. Кратко живеещите 
радионуклиди с период на полуразпадане, 
по-малък от 24 часа, се отнасят към четвърта 
група (радионуклиди с ниска радиотоксичност) 
и не са включени в приложение № 13.
Чл. 139. (1) Работите с открити източници 
се разделят на три класа – I, II или III клас 
съгласно приложение № 14, в зависимост от 
групата на радиотоксичност, към която при-
надлежат използваните радионуклиди, и от 
тяхната максимално допустима активност на 
дадено работно място.
(2) Специфичните изисквания към разпо-
ложението и оборудването на помещения за 
работи I, II или III клас с открити източници 
са посочени в приложение № 15.
Чл. 140. (1) Изискванията към устройството 
на системите за вентилация, очистване на прах, 
аерозоли и газове, отопление, водоснабдяване 
и канализация се определят от действащите 
строителни норми и правила за проектиране 
на промишлените предприятия.
(2) Специфичните изисквания към системи-
те по ал. 1, свързани с радиационната защита 
в ядрени съоръжения и обекти с източници 
на йонизиращи лъчения, са посочени в при-
ложение № 16.